Echel y Gwrthsafiad

Cynghrair milwrol anffurfiol dan arweiniad Iran yw Echel y Gwrthsafiad sy'n cynnwys sawl grŵp milwriaethus a llu arfog ar draws Gorllewin Asia a gefnogir a chydlynir gan Gorfflu'r Gwarchodlu Chwyldroadol Islamaidd (IRGC). Mae'n cynnwys grwpiau milwriaethus a lledfilwrol Islamiaeth Shïa yn bennaf: Hezbollah yn Libanus, y Gwrthsafiad Islamaidd a'r Lluoedd Byddino Poblogaidd yn Irac, a'r Hwthïaid yn Iemen. Mae hefyd yn cynnwys yn ysbeidiol grwpiau Palesteinaidd Swnni, megis Hamas a'r Jihad Islamaidd. Hyd at gwymp llywodraeth Bashar al-Assad yn Rhagfyr 2024, roedd lluoedd arfog Syria hefyd yn rhan allweddol o'r Echel, ac yn galluogi mynediad Iran i Fôr y Canoldir. Maent yn gwrthwynebu gelynion Iran yn y Dwyrain Canol: Unol Daleithiau America, Israel, Sawdi Arabia, yr Emiradau Arabaidd Unedig, ac weithiau Twrci a gwladwriaethau Arabaidd yng Ngwlff Persia. Yn rhygwladol, cefnogir yr Echel gan Ogledd Corea a Feneswela, sy'n gwrthwynebu'r Unol Daleithiau.